CELEX: 32012R0088
Language: sk
Date: 2012-02-01 00:00:00
Title: Vykonávacie nariadenie Komisie (EÚ) č. 88/2012 z  1. februára 2012 , ktorým sa mení a dopĺňa nariadenie (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

2.2.2012   
            
            
               SK
            
            
               Úradný vestník Európskej únie
            
            
               L 30/11
            
         VYKONÁVACIE NARIADENIE KOMISIE (EÚ) č. 88/2012
   z 1. februára 2012,
   ktorým sa mení a dopĺňa nariadenie (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom (1), a najmä na jeho článok 11 písm. b),
   keďže:
   
               (1)
            
            
               V prílohe IV k nariadeniu (ES) č. 1210/2003 je uvedený zoznam fyzických a právnických osôb, orgánov alebo subjektov spojených s režimom bývalého prezidenta Saddáma Husajna, na ktoré sa vzťahuje zmrazenie finančných prostriedkov a hospodárskych zdrojov podľa tohto nariadenia.
            
         
               (2)
            
            
               Dňa 2. júna 2011 Sankčný výbor Bezpečnostnej rady Organizácie Spojených národov rozhodol o vypustení dvoch fyzických osôb zo zoznamu osôb alebo subjektov, na ktoré by sa malo vzťahovať zmrazenie finančných prostriedkov a hospodárskych zdrojov, s odkazom na bod 23 písm. b) rezolúcie Bezpečnostnej rady OSN č. 1483 (2003). Sankčný výbor okrem toho 6. decembra 2011 rozhodol o vypustení jednej fyzickej osoby z tohto zoznamu.
            
         
               (3)
            
            
               V prílohe V k nariadeniu (ES) č. 1210/2003 sa uvádza zoznam príslušných úradov, ktorým sú udelené špecifické funkcie spojené s vykonávaním tohto nariadenia. Tento zoznam by sa mal aktualizovať na základe informácií doručených z Grécka a Maďarska.
            
         
               (4)
            
            
               Prílohy IV a V k nariadeniu (ES) č. 1210/2003 by sa preto mali zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha IV k nariadeniu (ES) č. 1210/2003 sa týmto mení a dopĺňa tak, ako je stanovené v prílohe I k tomuto nariadeniu.
   Článok 2
   Príloha V k nariadeniu (ES) č. 1210/2003 sa týmto mení a dopĺňa tak, ako je stanovené v prílohe II k tomuto nariadeniu.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. februára 2012
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. EÚ L 169, 8.7.2003, s. 6. Nariadenie naposledy zmenené a doplnené nariadením Rady (ES) č. 131/2011 (Ú. v. EÚ L 41, 15.2.2011, s. 1).
   
      PRÍLOHA I
      Z prílohy IV k nariadeniu (ES) č. 1210/2003 sa vypúšťajú tieto fyzické osoby, orgány alebo subjekty:
      
                  (1)
               
               
                  Nabil Victor Karam. Dátum narodenia: 1954. Adresa: a) C/o Trading and Transport Services, Al-Razi Medical Complex, Jabal Al-Hussein, Ammán, Jordánsko, b) C/o Alfa Company Limited for International Trading and Marketing, P.O. Box 910606, Ammán 11191, Jordánsko. Štátna príslušnosť: Libanon.
               
            
                  (2)
               
               
                  Hikmat Jarjes Bahnam (alias Hikmat Gargees). Adresa: Bagdad, Irak. Číslo pasu: 035667 (iracký).
               
            
                  (3)
               
               
                  Tarik Nasser S. Al Obaidi [alias a) Tarik al'Ubaydi, b) Tariq a'Ubaydi]. Dátum narodenia: 1945. Miesto narodenia: Bagdad, Irak. Adresa: Bagdad, Irak. Číslo pasu: 212331 (iracký).
               
            
   
      PRÍLOHA II
      Príloha V k nariadeniu (ES) č. 1210/2003 sa mení a dopĺňa takto:
      
                  1.
               
               
                  Adresa internetovej stránky s informáciami o príslušnom úrade pod nadpisom „GRÉCKO“ sa nahrádza takto:
                  „http://www1.mfa.gr/en/foreign-policy/global-issues/international-sanctions.html“.
               
            
                  2.
               
               
                  Adresa internetovej stránky s informáciami o príslušnom úrade pod nadpisom „MAĎARSKO“ sa nahrádza takto:
                  „http://www.kormany.hu/download/5/35/50000/ENSZBT-ET-szankcios-tajekoztato.pdf“.